Niña Pastori entusiasma el públic del Castell amb "Joyas Prestadas"
30/04/2007 21:05:00

# Niña Pastori entusiasma el públic del Castell amb "Joyas Prestadas"

*   30/04/2007 21:05:00
*   [Imprimir](#)
*   Compartir
*    https://www.alaquas.org/documento.asp?id\_do=10112

[Compartir](https://www.addtoany.com/share#url=https%3A%2F%2Fwww.alaquas.org%2Fnoticia%2F10112%2F0&title=Ajuntament%20d%27Alaqu%C3%A0s.%20Premsa.Ni%C3%B1a%20Pastori%20entusiasma%20el%20p%C3%BAblic%20del%20Castell%20amb%20%22Joyas%20Prestadas%22)[Facebook](/#facebook)[Twitter](/#twitter)[Email](/#email)[WordPress](/#wordpress)[WhatsApp](/#whatsapp)[Telegram](/#telegram)[blogger\_post](/#blogger_post)  
  

var a2a\_config = a2a\_config || {};a2a\_config.linkurl = "https://www.alaquas.org/noticia/10112/0";a2a\_config.onclick = 1;a2a\_config.locale = "es"; [![img](https://www.alaquas.org/ficheros/documentos/2007/2/10112/10112_Form_4.jpg)](https://www.alaquas.org/ficheros/documentos/2007/2/10112/10112_Form_10.jpg "<a href='https://www.alaquas.org/ficheros/documentos/2007/2/10112/10112_Form_10.jpg' target=_blank><i class='fa fa-external-link' aria-hidden='true'></i>.Niña Pastori entusiasma el públic del Castell amb \"Joyas Prestadas\"</a>")

Les cançons del seu darrer àlbum van sonar al claustre renaixentista el passat dissabte 28 d'abril davant centenars de persones

Tota una joia del flamenc descoberta i alentida quan tan sols tenia 8 anys pel gran geni del cant flamenc, Camarón. Més de 10 anys de carrera musical, més d'un milió de discos venuts i amb sis àlbums en el mercat discogràfic, María Rosa García García, més coneguda com Niña Pastori, fa seues cadascuna de les cançons que interpreta en el seu nou àlbum, "Joyas Prestadas", una recopilació dels temes que ella mateixa ha triat per haver format part en algun moment de la seua vida i que va presentar al nou Claustre del Castell d'Alaquàs, el passat dissabte 28 d'abril davant un nombrós públic que va aplaudir molt la seua actuació.

Niña Pastori va nàixer a San Fernando (Cadis) a l'any 1978. Va enlluernar el públic als 16 anys amb el sonat èxit _Tú me camelas_, editat el 1995. Àlbums com "Eres luz" (1998), "Cañaílla" (2000), "María" (2002) i "No hay quinto malo" (2004), han continuant demostrant allò que diversos artistes, com ara Alejandro Sanz i Paco Ortega, van vore en ella: dots admirables per a la música flamenca i una forta personalitat i caràcter per demostrar que la seua veu està per damunt d'estils i gèneres.

El monument històric va acollir un concert únic, ple de flamenc. Com diu el nom de l'àlbum "Joyas Prestadas", Niña Pastori va interpretar cançons popularitzades per artistes com Joan Manuel Serrat, Alejandro Sanz, Maná, Juan Luis Guerra, Antonio Machín, Luz Casal, Armando Manzanero, Los Jeros o Marifé de Triana. Temes com _Mediterráneo_, _Cuando nadie me ve_, _Vivir sin aire_, _Burbujas de amor_, _Angelitos negros_, _Lo eres todo_, _Todavía_, _Hoy igual que ayer_ i _María de la O_, van posar-se en boca de Niña Pastori, fent seues cadascuna de les notes musicals d'aquestes conegudes cançons.